شەفەق
نیوز/  شمارەیگ لە چالاکوانەیل مەدەنی لە خانەقین،
ئمڕوو سێشەممە، وسیانیگ ناڕەزایی وەداوای تەواوکردن ری دویەم لە ری خانەقین وەرەو کەلار
و سلێمانی ڕێک خستن، ئەرا قورتاربوین لەو زنجیرەی مردن رووژانە.
حەمزە
دەلو یەکیگ لە ناڕەزایلە ئەرا ئاژانس شەفەق نیوز وت: ئمڕوو وسیانیگ ناڕەزایی لەبان
ری ناوبەین خانەقین و کەلار ڕێک خستیمن، ک وە ریکردن وەپا لەبان ئی ریە دەسوەپی کرد،
ئەرا داواکردن لە حکومەتەیل هەرێم کوردستان و فیدراڵی وە تەواکردن ری دویەم لە ری کەلار
– سلێمانی، و خاسەوکردن ئەو شوینەیل بەدە لەناوی، و دیاری کرد ک یە ٥ ساڵە کارکردن
لەی ریە وسیایە.
دەلو
دووپات کرد ک ئی ریە ک وە فاقەیل مەرگ ناسریاگە، گیان ٧٥٠ کەس درەو کرد و ٤٥٠ کەسیش
زەخمدار کردیە لە ساڵەیل گوزەشتە، و گرنگی لە تەواوکردن ری دوو سایدی هەس، ئەرا کۆتاییهاوردن
وە کارەساتەیل مرۆیی مەرگبار رووژانە.
پەیامنێر
ئاژانس شەفەق نيوز وت : ئەو ریۆیوان ناڕەزاییە ئەرا هاوکاری وەرد چالاکوانەیل کەلار
هات ک چادرەیلیان لەوەردەم نویسینگەی پەرلەمان کوردستان لە سلێمانی هەڵدانە وەداوای
دووسایدکردن ری کەلار – خانەقین.
